Ringailių kapinių koplyčia

Ringailių kapinių koplyčia – koplyčia, stovinti Kaišiadorių rajone, Nemaitonių seniūnijoje, Ringailių kaimo kapinėse, netoli kelio , 1,3 km į pietvakarius nuo Varkalių. Naudojama kapinių sargo reikmėms: laikomi įrankiai, dedami sunykę antkapiniai kryžiai. 

Koplyčios kaimynystėje yra XX a. pradžios palaidojimų antkapinių paminklų. Ringailių kapinės veikiančios, užima 0,24 ha sklypą.Kaišiadorių rajono kapinių sąrašas. 30. Ringailių kaimo kapinės kaisiadorys.lt Artimiausi maldos namai – Varkalių koplyčia, aptarnaujama Užuguosčio Šv. apaštalų Petro ir Pauliaus parapijos klebono.Birštono dekanato informacija   

Ringailių kaimas pirmą kartą rašytiniuose šaltiniuose paminėtas 1744 m.Ringailių kaimelis  grazitumano.lt 

Ringailių koplyčios pastatas karkasinis, apkaltas vertikaliomis lentomis, be pamato – pastatytas ant kertinių akmenų. Koplyčia stačiakampio plano, be apsidės, dengta dvišlaičiu stogu su šiferio lakštais. Stogo konstrukcija medinė gegninė. Stogo priekiniame kraige ant aukšto stiebo įtaisytas geležinis ornamentuotas kryželis su saulute. Frontonas apkaltas vertikaliomis dailylentėmis su puošybiniais dantukais apačioje. Jo viršuje išlikę elektros laidų tvirtinimo kronšteinai (buvo įvesta elektra). Koplyčios priekyje įstatytos plačios dvivėrės įėjimo durys. 

Koplyčia prastos būklės, vidaus patalpa be apdailos.

 Šaltiniai 

 Nuorodos 

 Kaišiadorių rajono sakralas 

Kategorija:Kaišiadorių rajono koplyčios
Kategorija:Ringailiai